Njemačko-ruski odnosi
<s>Odnosi Njemačke i Rusije imaju dugu i promjenjivu istoriju koja je uključivala periode od suradnje i izgradnje alijanse, do narušavanja u odnosima i perioda otvorenog i totalnog rata.</s><s>Ruska Imperija pomogla je u oslobađanju današnje Njemačke za vrijeme Napoleonskih ratova u periodu od 1812. do 1815. godine i dvije su strane zadržale prijateljske odnose gotovo za čitav naredni vijek.</s><s>Njemačka je porazila Rusiju u Prvom svjetskom ratu dok se rusko društvo suočavalo sa dubokim unutarnjim previranjima kroz Oktobarsku revoluciju.</s><s>Odnosi između Weimarske Republike te zatim Trećeg Reicha sa jedne i Sovjetskog Saveza sa druge strane bili su prijateljski u 1920-ima, vrlo udaljeni i hladni u 1930-ima, popravljeni od 1939. do 1941. godine, da bi prešli u fazu totalnog rata u periodu od 1941. do 1945. godine.</s><s>U 1920-ima obje su zemlje bile isključene iz mnogih multilateralnih platformi međunarodne zajednice i zapadni su ih saveznici smatrali zemljama parijama.</s><s>Neprijateljstva su porasla u 1930-ima dolaskom Nacionalsocijalističke njemačke radničke partije na vlast.</s><s>Sukob na međunarodnom planu bio je najočitiji u Španjolskom građanskom ratu (1936-1939) u kojemu je SSSR podržavao snage Druge Španjolske Republike dok je Hitlerov režim podržaao snage predvođene Franciscom Francom koji je po završetku rata uspostavio Nacionalističku Španjolsku koja je potrajala kao posljednji ekstremno desni režim u Evropi nastao u periodu između dva svjetska rata.</s><s>U iznenađujućem Paktu Ribbentrop-Molotov iz avgusta 1939. dvije su se strane složile u sovjetsko-njemačkoj podjeli Istočne Evrope na sfere interesa.</s><s>Pakt je propao kada su njemačke snage izvršile invaziju na Sovjetski Savez 22. juna 1941. godine.</s><s>Sovjetski je Savez izdržao ovaj udar, formirao koaliciju sa Ujedinjenim Kraljevstom i SAD-om i odgurnuo njemačku inaziju zauzevši i sam Berlin u maju 1945.</s>

<s>U periodu Hladnog rata Njemačk je bila podijeljena na zapadni i istočni dio.</s><s>Na vlasti u Istočnoj Njemačkoj bila je Jedinstvena socijalistička partija Njemačke (iako su druge stranke nominalno bile legalne) te je vlast ove zemlje osnovane na prostoru Sovjetske okupacione zone bila pod snažnim utjecajem Kremlja.</s><s>Od završetka Hladnog rata i ponovnog ujedinjenja Nemačke u periodu od 1989. do 1991. godine dvije su zemlje izgradile "Strateško partnerstvo" u kojemu saradnja u oblasti energenata nesumnjivo igra dominantnu ulogu.</s><s>Njemačka uvozi neophodne ruske energente dok ruska ekonomija u značajnom dijelu ovisi i o njemačkim investicijama u razvoj energetske infrastrukture.</s>

<s>Istorija</s>

<s>Rana istorija 
Današnjoj istorijskoj nauci nije poznato u kom je periodu došlo do prvih kontakata među Slavenima i Germanima.</s><s>Prve značajnije interakcije među ove dvije grupe potiču iz perioda kada su Teutonski vitezovi započeli kampanje u regiji Baltika gdje su zauzimali kontrolu nad zemljoposjedima.</s><s>Sve do XVIII vijeka Rusija je ostajala po strani zbivanja u Njemačkoj dok je sama današnja Njemačka bila podijeljena na velik broj malih državica i posjeda koji su činili Sveto Rimsko Carstvo.</s>

<s>Vidi još 
 Njemačko-poljski pakt o nenapadanju
 Antikominternski pakt
 Jugosloveni u Španskom građanskom ratu</s>

<s>Rusija
Bilateralni odnosi Rusije</s>

